open-index/open-wikipedia-markdown huggingface dataset:
Βερονίκη η Χαμαίδρυς

[μικρογραφία|Βερονίκη η Χαμαίδρυς (''Veronica chamaedrys''), [Όλυμπος|Όρος Όλυμπος, Πιερία]]
H Βερονίκη η Χαμαίδρυς (επιστημονική ονομασία *Veronica chamaedrys*), ανήκει στην οικογένεια των Σκροφουλαριδών (SCROPHULARIACEAE) και είναι ένα από τα 44 περίπου είδη του γένους Βερονίκη (Γένος: *Veronica*) που απαντούν στην Ελλάδα. 

## Γεωγραφική κατανομή
Είδος με ευρωσιβηρική κατανομή. Συναντάται σ’ όλη την Ελλάδα, εκτός από τα νησιά του Κεντρικού και Νότιου Αιγαίου.

## Οικολογία
Απαντά σε φυλλοβόλους θαμνώνες σε ξέφωτα δασών και λιβάδια μεταξύ 400 έως 2200 μ. 

## Περιγραφή φυτού
Βλαστοί ανιόντες με ανώτερο τμήμα τριχωτό σε αντίθετες πλευρές. Φύλλα επιφυή ή έμμισχα με μικρό μίσχο, ωοειδή-καρδιοειδή, οδοντωτά ή ακανόνιστα οδοντωτά με δόντια αμβλέα έως στρογγυλεμένα. Κάλυκας με τέσσερις λοβούς με σέπαλα 3-5 χιλ. Στεφάνη 6-12 χιλ. από ανοιχτό έως έντονο κυανό ή λευκό με κυανό οφθαλμό. Ανθίζει από τα τέλη Απριλίου μέχρι τον Αύγουστο. 

## Υποείδη
Στην Ελλάδα απαντούν δύο υποείδη το *Veronica chamaedrys* subsp. *chamaedryoides* με φύλλα με βαθιά, ακανόνιστα μακριά και γραμμικά δόντια και άνθη λευκά ή βαθύ κυανό και το *Veronica chamaedrys* L. subsp. *chamaedrys* με φύλλα με κοντά και φαρδιά δόντια και άνθη κυανά που κατανέμεται στην Βόρεια Ελλάδα.

## Παραπομπές


## Πηγές
Lafranchis T. & Sfikas G. 2001, Flowers of Greece (Vol. II).

Pignatti S. 1982, Flora d’ Italia (Vol. ΙΙ)

Strid A. & Tan K. 1991, Mountain Flora of Greece (Vol. 2)

Tutin et al. 2005, Flora Europaea Vol 3, Cambridge University Press

Κατηγορία:Ελληνική χλωρίδα
Χένρυ Άντινγκτον

Ο **Χένρυ Άντινγκτον**, 1ος υποκόμης  του Σίντμαουθ (αγγλ. *Henry Addington, 1st Viscount Sidmouth*, 30 Μαΐου 175715 Φεβρουαρίου 1844) ήταν Βρετανός πολιτικός του συντηρητικού κόμματος (Τόρυς), που διετέλεσε Πρωθυπουργός του Ηνωμένου Βασιλείου από τις 17 Μαρτίου 1801 μέχρι τις 10 Μαΐου 1804.

Ο Άντινγκτον είναι γνωστότερος για τη σύναψη της Συνθήκης της Αμιένης το 1802, μιας δυσμενούς για τη Βρετανία συνθήκης ειρήνης με τη Γαλλία του Ναπολέοντα που σηματοδότησε το τέλος του Πολέμου του Β΄ Συνασπισμού κατά της νεογέννητης Γαλλικής Δημοκρατίας. Η συνθήκη κατέρρευσε σύντομα και ο Άντινγκτον επανέλαβε τον πόλεμο χωρίς συμμάχους. Διεξήγαγε σχετικώς ασθενή αμυντικό πόλεμο, προτού ξεσπάσει ο Πόλεμος του Γ΄ Συνασπισμού. Υποχρεώθηκε να παραιτηθεί από την πρωθυπουργία και τον διαδέχθηκε ο προκάτοχος του σε αυτήν, ο Ουίλιαμ Πιτ ο νεότερος. Ο Άντινγκτον είναι επίσης γνωστός για την αντιδραστική καταστολή στο εσωτερικό των υποστηρικτών δημοκρατικών μεταρρυθμίσεων, όταν ακόμα ήταν «Γραμματέας του Κράτους επί των Εσωτερικών του Ηνωμένου Βασιλείου» από το 1812 έως το 1822 (υπήρξε η μακρότερη συνεχή θητεία κατόχου αυτού του αξιώματος αφότου δημιουργήθηκε το 1782).

## Οικογένεια, σπουδές και προσωπική ζωή
Ο Χ. Άντινγκτον ήταν γιος του ονομαστού γιατρού Άντονυ Άντινγκτον και της συζύγου του Μαίρυ, θυγατέρας του αιδεσιμότατου Χάβιλαντ Τζων Χίλυ (*Hiley*), διευθυντή του Σχολείου του Ρέντινγκ. Επειδή ο πατέρας του ήταν ο προσωπικός ιατρός του παλαιού πρωθυπουργού Γουίλιαμ Πιτ του Πρεσβύτερου, ο Χένρυ ήταν παιδικός φίλος του γιου του, του Ουίλιαμ Πιτ του νεότερου, και εκπαιδεύθηκε στο Σχολείο του Ρέντινγκ και το Κολέγιο του Γουίντσεστερ. Μετά φοίτησε στο Πανεπιστήμιο της Οξφόρδης και μαθήτευσε νομικά στο Λίνκολνς Ιν. Πήρε ως σύζυγό του την Ούρσουλα Μαίρυ Χάμοντ (Ursula Mary Hammond) το 1781 και μαζί απέκτησαν οκτώ τέκνα, από τα οποία τα δύο απεβίωσαν προτού ενηλικιωθούν. Η Ούρσουλα πέθανε το 1811 και το 1823 ο Άντινγκτον νυμφεύθηκε τη χήρα Μαριάν Τάουνσεντ, κόρη του δικαστικού Γουίλιαμ Σκοτ, βαρόνου Στόγουελ.

## Σταδιοδρομία
Ο Άντινγκτον εκλέχθηκε βουλευτής στη Βουλή των Κοινοτήτων το 1784, εκπροσωπόντας την εκλογική περιφέρεια Ντιβάιζιζ του Γουίλτσιαρ και εκλεγόταν συνεχώς από τότε μέχρι το 1805. Στις 8 Ιουνίου 1789 έγινε Πρόεδρος της Βουλής των Κοινοτήτων, θέση στην οποία παρέμεινε μέχρι τις 10 Φεβρουαρίου 1801. Τότε ο Ουίλιαμ Πιτ ο νεότερος παραιτήθηκε από την πρωθυπουργία και επέμεινε, όπως και ο Βασιλιάς Γεώργιος Γ΄, να αναλάβει την πρωθυπουργία ο Άντινγκτον, όπως και έγινε παρά τις αντιρρήσεις του τελευταίου.

Ως πρωθυπουργός ασχολήθηκε περισσότερο με την εξωτερική πολιτική, όπως απαιτούσε και η εποχή, αν και στο εσωτερικό είχε επιτυχία ως Καγκελάριος του Θησαυροφυλακίου του Ηνωμένου Βασιλείου (υπουργός Οικονομικών) σε όλη τη διάρκεια της πρωθυπουργίας του, διπλασιάζοντας τις εισπράξεις του φόρου εισοδήματος χάρη σε μεταρρυθμίσεις που επέφερε.

## Δείτε επίσης
* Πόλεμοι της Γαλλικής Επανάστασης

## Παραπομπές


## Πηγές
* Το λήμμα «Άντινγκτον Ερρίκος» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 76

Κατηγορία:Πρωθυπουργοί του Ηνωμένου Βασιλείου
Κατηγορία:Υπουργοί Οικονομικών (Ηνωμένο Βασίλειο)
Εννεάτυπος

Ο **εννεάτυπος** (επιστημονική-λατινική ονομασία *Enneatypus*) είναι γένος δικοτυλήδονων φυτών που ανήκει στην οικογένεια του φαγόπυρου, τα πολυγονοειδή.

Η γεωγραφική κατανομή του εννεάτυπου απλώνεται από τη νήσο Τρινιδάδ έως το άλλο άκρο της τροπικής ζώνης της Νότιας Αμερικής. Σήμερα γίνονται δεκτά μόνο δύο είδη ως περιλαμβανόμενα στο γένος, τα εξής:

* *Enneatypus ramiflorus*, (C.A.Mey.) Roberty & Vautier
* *Enneatypus tenuiflorus*, (Benth.) Roberty & Vautier

## Παραπομπές


Εννεατυπος
Αντινομισμός

[thumb|right|225px|Ο Άγιος [Ιάκωβος ο Αδελφόθεος, του οποίου η κρίση υιοθετήθηκε στην απόφαση των Αποστόλων που αναφέρεται στις ''Πράξεις'' ιε΄19-29, περί τηρήσεως λίγων μόνων βασικών στοιχείων του Μωσαϊκού Νόμου από τους Χριστιανούς που δεν κατάγονταν από Εβραίους.]]
Ο **αντινομισμός** γενικώς είναι η απόρριψη νόμων ή του νομικισμού. Ακόμα, η αντίθεση κατά ηθικών, θρησκευτικών ή κοινωνικών κανόνων. Ο όρος έχει ξεχωριστά κοσμική και θρησκευτική σημασία. Ειδικότερα ωστόσο στη θεολογία αντινομισμός ονομάζεται η τάση, σημειωθείσα σε διάφορες περιόδους στην ιστορία του Χριστιανισμού εναντίον του κύρους του Νόμου της Παλαιάς Διαθήκης και του ηθικού νόμου της Αγίας Γραφής γενικότερα.

Το θέμα προέκυψε ήδη κατά τα πρώτα χρόνια της διαδόσεως του Χριστιανισμού και συζητήθηκε μεταξύ των «εξ Ιουδαίων» και «εξ Εθνών» Χριστιανών. Ο Απόστολος Παύλος αγωνίσθηκε για να πείσει τους πιστούς της νέας θρησκείας ότι ο Μωσαϊκός νόμος (ο *Νόμος* της Παλαιάς Διαθήκης) είχε μόνο προπαρασκευαστικό χαρακτήρα. Οι Απόστολοι απεφάσισαν για τους νέους Χριστιανούς που δεν ήταν προηγουμένως Ιουδαίοι να τους συστήσουν να τηρούν λίγες μόνο διατάξεις του Μωσαϊκού Νόμου. Από το τέλος του 1ου αιώνα μ.Χ. και κατά τη διάρκεια του 2ου αιώνα ο αγώνας κατά του Νόμου έγινε οξύτερος, με αποτέλεσμα μερικοί γνωστικίζοντες αιρετικοί με επικεφαλής τον Μαρκίωνα να φθάσουν να αποκηρύξουν και την ίδια την Παλαιά Διαθήκη.

Στη νεότερη εποχή, κατά τον 16ο αιώνα έγιναν σφοδρές συζητήσεις μεταξύ του θεολόγου Ιωάννη Αγρικόλα από τη μία πλευρά και των Μελάγχθονα και Λούθηρου από την άλλη για τη σημασία του Νόμου στον Χριστιανισμό. Ο πρώτος δίδασκε ότι η πίστη στο Ευαγγέλιο είναι αρκετή για τη σωτηρία των ανθρώπων, ενώ οι Μελάγχθων και Λούθηρος αποφάνθηκαν ότι ο φόβος μπροστά στην αμαρτία και η μετάνοια είναι καρποί του Νόμου. Τελικώς οι *αντινομιστές* αρνήθηκαν κάθε αξία στην ηθική τελείωση του ανθρώπου και κατέληξαν στη θεωρία του απόλυτου προορισμού, γνωστή από τον Καλβινισμό, ενώ αντινομισμός υιοθετήθηκε στους μετέπειτα αιώνες και από κοινότητες των Βαπτιστών.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 77

Κατηγορία:Χριστιανική ορολογία
Κατηγορία:Θρησκευτική ηθική
Κατηγορία:Μωσαϊκός Νόμος
Κατηγορία:Σωτηρία στον Προτεσταντισμό
Παύλος Αντινός

Ο **Παύλος Αντινός** ήταν Έλληνας έμπορος από την Αθήνα, ο οποίος προσέφερε ολόκληρη την περιουσία του για την Ελληνική Επανάσταση του 1821. Αργότερα, το 1824, ο Αντινός αιχμαλωτίσθηκε από τον Ομέρ Πασά τον Καρυστινό και μεταφέρθηκε στη Χαλκίδα, όπου έκανε διάφορα καταναγκαστικά έργα. Απελευθερώθηκε το 1831.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 78

Κατηγορία:Ελληνική Επανάσταση του 1821
Κατηγορία:Έμποροι
Αντελνάν

Το **Αντελνάν** (, ) είναι γαλλική κοινότητα στο νομό του Εδάφους του Μπελφόρ, στη διοικητική περιοχή της Βουργουνδίας-Φρανς-Κοντέ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες του Εδάφους του Μπελφόρ
Χέρκουλις

Το **Χέρκουλις** (αγγλ. *Hercules*) είναι πόλη στο δυτικό μέρος της Κομητείας Κόντρα Κόστα, στην Καλιφόρνια των ΗΠΑ. Είναι κτισμένη κατά μήκος της ακτής του Κόλπου Σαν Πάμπλο, δηλαδή του βόρειου τμήματος του Κόλπου του Σαν Φρανσίσκο, περίπου 15 χιλιόμετρα βορείως του Μπέρκλεϋ. Στην απογραφή του 2020, ο πληθυσμός του Χέρκουλις ήταν 26.016 κάτοικοι..

Η θέση της πόλεως αναπτύχθηκε αρχικώς το 1881 ως εγκαταστάσεις της ομώνυμης πυριτιδοποιίας και χημικής βιομηχανίας «Hercules Inc.» για την παραγωγή της δικής της δυναμίτιδας. Αυτή ήταν μία από τις αρκετές βιομηχανίες εκρηκτικών υλών που λειτουργούσαν στην ευρύτερη ακτογραμμή μέχρι και τα μέσα του 20ού αιώνα. Η πολίχνη που αναπτύχθηκε κοντά στο εργοστάσιο έγινε αργότερα γνωστή και αυτή ως Χέρκουλις. Από το 1970 μέχρι το τέλος του 20ού αιώνα η πόλη μεταμορφώθηκε ως προαστιακή περιοχή κατοικίας για εργαζόμενους στις μεγαλύτερες πόλεις της περιοχής, μέχρι και το Σαν Φρανσίσκο, κατά μήκος του Αυτοκινητόδρομου I-80. Σήμερα ο πληθυσμός της είναι ένα «μωσαϊκό» διαφορετικών εθνοτήτων.

## Παραπομπές


Χερκουλις
Κατηγορία:Πόλεις στην κομητεία Κόντρα Κόστα της Καλιφόρνια
Αντιπαράλληλες ευθείες

Στη γεωμετρία, δύο ευθείες l_1 και l_2 ονομάζονται **αντιπαράλληλες** ως προς μια δοσμένη τρίτη ευθεία m αν σχηματίζουν ίσες γωνίες με την m σε αντίθετες πλευρές της m. Σε μια γενίκευση, οι l_1 και l_2 είναι ανταντιπαράλληλες *ως προς μια γωνία* ή *ως προς ένα άλλο ζεύγος ευθειών* m_1 και m_2 αν είναι αντιπαράλληλες ως προς τη διχοτόμο της γωνίας που σχηματίζουν οι m_1 και m_2.

## Παραδείγματα
Σε οποιοδήποτε τετράπλευρο εγγεγραμμένο σε κύκλο, οποιεσδήποτε δύο αντίθετες πλευρές του είναι αντιπαράλληλες ως προς τις δύο άλλες πλευρές.

## Παραπομπές


Αντιπαραλληλες ευθειε
Κατηγορία:Ευθείες
Περικόχλιο

thumb|Παξιμάδι τύπου M4 με βίδα
Στη μηχανολογία το **περικόχλιο** (κοινή ονομασία **παξιμάδι**) είναι ένα προσδετικό στοιχείο με κυκλική οπή, τα τοιχώματα της οποίας φέρουν ελικοειδές σπείρωμα. Χρησιμοποιείται σχεδόν πάντοτε σε συνδυασμό με έναν κοχλία (βίδα) ίσου διαμετρήματος με την οπή του περικόχλιου και σπείρωμα με ίσο βήμα, ώστε να προσδένουν δύο ή περισσότερα μέρη μαζί. Περικόχλιο και κοχλίας συγκρατούνται μαζί από τον συνδυασμό της τριβής μεταξύ των σπειρωμάτων τους (με ελαφρά ελαστική παραμόρφωση), μιας ελαφρότατης επιμηκύνσεως του κοχλία και της συμπιέσεως των μερών που συγκρατούνται μαζί από το ζεύγος.

Σε εφαρμογές στις οποίες οι δονήσεις από τη λειτουργία π.χ. ενός μηχανήματος ή η περιστροφή μπορούν να ξεσφίξουν ένα παξιμάδι, μπορούν να εφαρμοσθούν διάφοροι μηχανισμοί για την αποτροπή του φαινομένου: έκκεντρα διπλά περικόχλια, ροδέλες Belleville, αντιπερικόχλια, πείροι ασφαλείας, ακόμα και ειδικά κολλώδη ρευστά ή και ελαφρότατα ωοειδές σπείρωμα.

Τα πρώτα περικόχλια στην ιστορία είχαν τετράγωνη εξωτερική περίμετρο, όπως και οι κεφαλές από τις πρώτες βίδες, και επί αιώνες αυτό ήταν και το συνηθέστερο σχήμα, κυρίως επειδή η κατασκευή τέτοιων περικόχλιων ήταν πολύ ευκολότερη, ιδίως με το χέρι. Σήμερα τα τετράγωνα περικόχλια είναι σπάνια, αλλά χρησιμοποιούνται ακόμα σε κάποιες περιπτώσεις όπου χρειάζεται να εφαρμόζεται μέγιστη ροπή και σταθερότερη λαβή για δεδομένο μέγεθος. Το πλέον συνηθισμένο σχήμα περικοχλίου σήμερα είναι το εξαγωνικό.

## Παραπομπές


Περικοχλιο
Αντιπερικόχλιο

thumb|Συνηθισμένο περικόχλιο (παξιμάδι) που χρησιμεύει ως αντιπερικόχλιο σταθεροποιώντας ένα άλλο περικόχλιο.
Στη μηχανολογία το **αντιπερικόχλιο** (κοινή ονομασία **κόντρα-παξιμάδι**) είναι ένα δεύτερο περικόχλιο που συγκρατεί στη θέση του το κυρίως περικόχλιο (παξιμάδι) σε περιπτώσεις στις οποίες οι δονήσεις από τη λειτουργία π.χ. ενός μηχανήματος ή η περιστροφή μπορούν να ξεσφίξουν ένα παξιμάδι. Συνήθως το αντιπερικόχλιο συσφίγγεται πάνω στο κυρίως περικόχλιο με την παρεμβολή μιας μικρής δισκοειδούς ροδέλας και η χρήση του στηρίζεται στην αρχή της στατικής τριβής. Για μεγαλύτερη ασφάλεια το σπείρωμα του αντιπερικοχλίου κατασκευάζεται σε κάποιες περιπτώσεις ελαφρώς λεπτότερο.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 6

Αντιπερικοχλιο
Πρωτάθλημα υδατοσφαίρισης Φινλανδίας γυναικών

Το **Πρωτάθλημα υδατοσφαίρισης Φινλανδίας γυναικών**, είναι ένα Φινλανδικό πρωτάθλημα για γυναικείους συλλόγους υδατοσφαίρισης. Στο Φινλανδικό σύστημα πρωταθλημάτων υδατοσφαίρισης γυναικών, είναι το πρωταρχικό και μοναδικό πρωτάθλημα της χώρας και διοργανώνεται από τη Φινλανδική Ομοσπονδία Κολύμβησης (Suomen Uimaliitto).

Τα πρωταθλήματα του 1989 και του 1990 χαρακτηρίστηκαν ως ανεπίσημα. Από το 1990–91 έως το 1995–96 το πρωτάθλημα δεν διεξάχθηκε λόγω της έλλειψης ομάδων.

Από την έναρξη του πρωταθλήματος το 1987, 7 ομάδες έχουν κερδίσει τον τίτλο με την καλύτερη από αυτές να είναι η Σέντεριτ (10).

## Πρωταθλητές
### Κάτοχοι τίτλου

### Σύνολο τίτλων

## Παραπομπές


## Εξωτερικοί σύνδεσμοι
* Επίσημος ιστότοπος της Φινλανδικής Ομοσπονδίας Κολύμβησης

Γυναικες 01
Πρωταθλημα 01
Φινλανδια
Ιππουρικό οξύ

thumb|255px|Κρύσταλλοι ιππουρικού οξέος
Το **ιππουρικό οξύ** (αγγλ. *hippuric acid*) είναι οργανική χημική ένωση, πιο συγκεκριμένα ένα καρβοξυλικό οξύ που βρίσκεται στα ούρα, από όπου και η ονομασία του (από τις αρχαίες ελληνικές λέξεις *ίππος* και *ούρον*).

Σχηματίζεται από την επίδραση βενζοϊκού οξέος σε γλυκίνη. Η περιεκτικότητα των ούρων σε ιππουρικό οξύ αυξάνεται με την πρόσληψη υγρών που περιέχουν φαινολικές ενώσεις (όπως χυμών φρούτων, τσαγιού και κρασιού). Οι φαινόλες μετατρέπονται μέσα στον ανθρώπινο οργανισμό πρώτα σε βενζοϊκό οξύ και μετά σε ιππουρικό οξύ, που αποβάλλεται με τα ούρα.

Σε καθαρή μορφή το ιππουρικό οξύ είναι κρυσταλλικό στερεό σώμα, με κρυστάλλους σε σχήμα ρομβικών πρισμάτων, και είναι ευδιάλυτο σε ζεστό νερό. Το σημείο τήξεώς του είναι 187&nbsp;°C και στους 240&nbsp;°C περίπου αποσυντίθεται. Οι υψηλές συγκεντρώσεις ιππουρικού οξέος στα ούρα μπορεί να είναι ένδειξη δηλητηριάσεως από τολουόλιο, ωστόσο οι επιστήμονες έχουν αμφισβητήσει αυτή τη συσχέτιση, επειδή υπάρχουν άλλες μεταβλητές που επηρεάζουν αυτή τη συγκέντρωση. Αρκετές αρωματικές ενώσεις, όπως το βενζοϊκό οξύ, το τολουόλιο, αλλά και διάφορες άλλες, όταν προσλαμβάνονται από τον ανθρώπινο οργανισμό μετατρέπονται σε ιππουρικό οξύ αντιδρώντας με το αμινοξύ γλυκίνη.

## Παραπομπές


Κατηγορία:Καρβονικά οξέα
Κατηγορία:Καρβοξαμίδια
Κομητεία Μάρτιν (Τέξας)

Η **Κομητεία Μάρτιν** (αγγλικά: *Martin County*) είναι κομητεία που βρίσκεται στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 5.237 κάτοικοι.  Η έδρα της κομητείας του είναι το Στάντον. Η κομητεία δημιουργήθηκε το 1876 και οργανώθηκε το 1884.  Πήρε το όνομά της από τον Γουίλι Μάρτιν, έναν από τους πρώτους άποικους.  

Σύμφωνα με το Γραφείο Απογραφής των ΗΠΑ, η κομητεία έχει έκταση 2,370 τ.χλμ, εκ των οποίων 2,368 τ.χλμ είναι ξηρά και 2,0 τ.χλμ (0,08%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Τέξας
Κομητεία Μάρτιν (Βόρεια Καρολίνα)

Η **Κομητεία Μάρτιν** (αγγλ.: *Martin County*) είναι κομητεία που βρίσκεται στην πολιτεία της Βόρειας Καρολίνας των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 22.031 κάτοικοι. Η έδρα της κομητείας του είναι το Γουίλιαμστον. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,82,8 τ.χλμ, εκ των οποίων 1,181,1 τ.χλμ είναι στεριά και 0,79 τ.χλμ (0,06%) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες της Βόρειας Καρολίνας
Μπωκούρ

Το **Μπωκούρ** (, ) είναι γαλλική κοινότητα στο νομό του Εδάφους του Μπελφόρ, στη διοικητική περιοχή της Βουργουνδίας-Φρανς-Κοντέ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες του Εδάφους του Μπελφόρ
Κομητεία Μάρτιν (Ιντιάνα)

Η **Κομητεία Μάρτιν** (αγγλικά: *Martin County*) είναι κομητεία στην πολιτεία της Ιντιάνα των Ηνωμένων Πολιτειών. Κατά την απογραφή του 2020, ο πληθυσμός ήταν 9.812 κάτοικοι. Η έδρα της κομητείας είναι το Σόαλς στο κέντρο της κομητείας,  και η μόνη ενσωματωμένη πόλη της κομητείας είναι το Λόγκτι, στα δυτικά σύνορα της κομητείας.
## Ιστορία
 
Η επικράτεια της Ιντιάνα έγινε πολιτεία κοντά στα τέλη του 1816. Λίγο αργότερα, το νέο νομοθετικό σώμα δημιούργησε τις κομητείες 
Ντυμπουά (Δεκέμβριος 1817) και Ντέιβις  (Φεβρουάριος 1818). Λόγω της εισροής εποίκων στη νοτιοδυτική Ιντιάνα και της δυσκολίας πρόσβασης στις έδρες αυτών των κομητειών, η κομητεία Μάρτιν χωρίστηκε από τμήματα αυτών των κομητειών, και εγκρίθηκε στις 20 Ιανουαρίου 1820. Ονομάστηκε από τον Ταγματάρχη Τζον Τ.  Μάρτιν από το Νιούπορτ του Κεντάκι.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 991,7 τ.χλμ, εκ των οποίων 869 τ.χλμ είναι στεριά και 12 τ.χλμ  (1,37%) καλύπτονται από ύδατα (λίμνες, ποτάμια). 
### Γειτονικές κομητείες

* Κομητεία Γκριν (βόρεια)
* Κομητεία Λώρενς (ανατολικά)
* Κομητεία Όραντζ (νοτιοανατολικά)
* Κομητεία Ντουμπουά (νότια)
* Κομητεία Ντέιβις (δυτικά)

## Παραπομπές


Κατηγορία:Κομητείες της Ιντιάνα
Αντενέ λε Ρουά

Ο **Αντενέ λε Ρουά** (, γεννημένος στη Βραβάντη γύρω στο 1240, πέθανε γύρω στο 1300), ήταν Γάλλος μενεστρέλος ή τρουβέρος. Ήταν ευνοούμενος του Ερρίκου Γ΄, δούκα της Βραβάντης, και παρέμεινε στην αυλή για αρκετό καιρό μετά τον θάνατο του προστάτη του το 1261.

## Βιογραφία
Ο Αντενέ Λε Ρουά (επίσης Αντενέζ ή Αντενέτ, κυριολεκτικά «Μικρός Αδάμ ο βασιλιάς») γεννήθηκε στη Βραβάντη γύρω στο 1240 και οφείλει τη μόρφωσή του στην καλοσύνη του Ερρίκου Γ΄, δούκα της Βραβάντης.

Το 1269 εισήλθε στην υπηρεσία του Γκυ ντε Νταμπιέρ, μετέπειτα κόμη της Φλάνδρας, πιθανότατα ως *roi des ménestrels* (*βασιλιάς των μενεστρέλων*), και τον ακολούθησε τον επόμενο χρόνο στη ματαιωμένη σταυροφορία στην Τύνιδα, στην οποία ο Λουδοβίκος Θ΄ έχασε τη ζωή του. Η εκστρατεία επέστρεψε μέσω της Σικελίας και της Ιταλίας και ο Αντενέ άφησε στα ποιήματά του μερικές πολύ ακριβείς περιγραφές των τόπων από τους οποίους πέρασε. Η καθαρότητα της γαλλικής του γλώσσας και η απουσία επαρχιωτισμού υποδηλώνουν μακρά διαμονή στη Γαλλία και έχει διατυπωθεί η άποψη ότι ο Αντενέ μπορεί να ακολούθησε εκεί τη Μαρία της Βραβάντης στον γάμο της με τον Φίλιππο Γ΄ της Γαλλίας. Φαίνεται, ωστόσο, ότι παρέμεινε στην υπηρεσία του κόμη Γκυ, αν και έκανε συχνές επισκέψεις στο Παρίσι για να συμβουλευτεί τα χρονικά που φυλάσσονται στο αβαείο του Σαιν-Ντενί. Ο Αντενέ πέθανε πιθανότατα πριν από το τέλος του 13ου αιώνα. Ένα έγγραφο βεβαιώνει ότι το 1297 του χάρισε μια χρυσή πόρπη ο βασιλιάς Εδουάρδος Α΄, και αυτή είναι η τελευταία διαθέσιμη πληροφορία για τον Αντενέ.

## Έργα
Υπάρχουν τέσσερα σωζόμενα ποιήματα γραμμένα από τον Αντενέ.

# Το *Enfances Ogier* αφηγείται τα κατορθώματα του Ογήρου του Δανού που πολεμούσε τους Σαρακηνούς στην Ιταλία και ήταν μια ατελής εκδοχή του *Chevalerie Ogier de Danemarche* που είχε γράψει νωρίτερα ο Ραιμπέρ ντε Παρί.
# Το *Berte aus grans piés* αφηγείται την ιστορία της Μπερτράντας του Λον, μητέρας του Καρλομάγνου, βασισμένο σε γνωστές παραδόσεις που διατηρούνται επίσης στο ανώνυμο *[[Μεγάλα Χρονικά της Γαλλίας|Chronique de France]]* και στο *Chronique rimée* του Φιλίπ Μουσκέ.
# Το *Bueves de Comarchis* ανήκει στον κύκλο των ρομαντικών ιστοριών που συγκεντρώνονται γύρω από την ιστορία του Αιμερί ντε Ναρμπόν.
# Το *roman d'aventures, Cléomadès*, είναι μακρύ και δανείζεται από ισπανικές και μαυριτανικές παραδόσεις που έφερε στη Γαλλία η Λευκή, κόρη του Λουδοβίκου Θ΄, η οποία μετά το θάνατο του Ισπανού συζύγου της επέστρεψε στη γαλλική αυλή.

## Σημειώσεις

## Παραπομπές


## Βιβλιογραφία
* 
* 
*  

Κατηγορία:Γάλλοι ποιητές
Κατηγορία:Γάλλοι συνθέτες
Πολιορκία του Σμολένσκ (1609–1611)

Η **Πολιορκία του Σμολένσκ** (στα πολωνικά *oblężenie Smoleńska* και στα ρωσικά *Смоленская оборона*, σε ελληνική απόδοση η «Υπεράσπιση του Σμολένσκ») διήρκησε είκοσι μήνες, από τις 29 Σεπτεμβρίου του 1609 μέχρι τις 13 Ιουνίου 1611 και συνέβη διότι οι Πολωνοί πολιόρκησαν την πόλη του Σμολένσκ, που ήταν τότε σε ρωσικά χέρια, στο πλαίσιο του πολέμου μεταξύ Πολωνίας και Μοσχοβίας (1605–1618).

## Ιστορικό υπόβαθρο
Τον Ιούλιο του 1608, η Πολωνική-Λιθουανική Κοινοπολιτεία συνήψε ανακωχή με τον τσάρο Βασίλειο Δ΄ Σούισκι, η οποία επρόκειτο να διαρκέσει τρία χρόνια και έντεκα μήνες. Ο Σιγισμούνδος Γ΄ Βάσα είχε υποστηρίξει διακριτικά τον Δημήτριο από την αρχή και δεν είχε καμία πρόθεση να τηρήσει τη συναφθείσα συνθήκη, γεγονός που αποδεικνύεται από την άφιξη, τον Αύγουστο του 1608, στο στρατόπεδο του δεύτερου Δημήτριου του πιστού υποστηρικτή του βασιλιά Γιαν Πιοτρ Σαπιέχα. Ο τελευταίος ήταν εξάδελφος του Μεγάλου Καγκελάριου της Λιθουανίας Λεβ Σαπιέχα.

## Δείτε επίσης
* Εποχή των Αναστατώσεων

## Εξωτερικοί σύνδεσμοι
*
Κομητεία Μίτσελ (Τζόρτζια)

Η **Κομητεία Μίτσελ** (αγγλικά: *Mitchell County*) είναι κομητεία που βρίσκεται στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 21.755 κάτοικοι. Η έδρα της κομητείας είναι η Καμίλα. Η κομητεία Μίτσελ δημιουργήθηκε στις 21 Δεκεμβρίου 1857.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,330 τ.χλμ, εκ των οποίων 1,325 τ.χλμ είναι στεριά και 5,0 τ.χλμ (0,3%) καλύπτονται από ύδατα (λίμνες, ποτάμια).
### Γειτονικές κομητείες
* Κομητεία Ντόχερτι (βόρεια)
* Κομητεία Ουόρθ (βορειοανατολικά)
* Κομητεία Κόλκουιτ (ανατολικά)
* Κομητεία Τόμας (νοτιοανατολικά)
* Κομητεία Γκρέιντι (νότια)
* Κομητεία Ντεκέιτουρ (νοτιοδυτικά)
* Κομητεία Μπέικερ (δυτικά)

## Παραπομπές


Κατηγορία:Κομητείες της Τζόρτζια
Κομητεία Μίτσελ (Τέξας)

Η **Κομητεία Μίτσελ** (αγγλικά: *Mitchell County*) είναι κομητεία που βρίσκεται στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 8.990 κάτοικοι.  Η έδρα της κομητείας είναι το Κολοράντο Σίτι.  Η κομητεία δημιουργήθηκε το 1876 και οργανώθηκε το 1881.  Ονομάστηκε από τον Άσα και τον Έλι Μίτσελ, δύο πρώιμους αποίκους και στρατιώτες στην Επανάσταση του Τέξας.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,370 τ.χλμ, εκ των οποίων 2,360 τ.χλμ είναι ξηρά και 10 τ.χλμ (0,5%) καλύπτονται από ύδατα (λίμνες, ποτάμια).  Η κομητεία Μίτσελ περιέχει δύο δεξαμενές, τη Λίμνη Κολοράντο Σίτι και τη Λίμνη Τσάμπιον.

## Παραπομπές


Κατηγορία:Κομητείες του Τέξας
Κομητεία Μίτσελ (Κάνσας)

Η **Κομητεία Μίτσελ** (αγγλικά: *Mitchell County*) είναι κομητεία που βρίσκεται στην πολιτεία του Κάνσας των Ηνωμένων Πολιτειών. Κατά την απογραφή του 2020, ο πληθυσμός ήταν 5.796 κάτοικοι.  Η έδρα και η μεγαλύτερη πόλη της κομητείας είναι το Μπέλοϊτ.  

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,860 τ.χλμ, εκ των οποίων 1,820 τ.χλμ είναι στεριά και 44 τ.χλμ (2,4%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Κάνσας
Κομητεία Μίτσελ (Άιοβα)

Η **Κομητεία Μίτσελ** (αγγλικά: *Mitchell County*) είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, ο πληθυσμός ήταν 10.565 κάτοικοι.  Η έδρα της κομητείας είναι το Όσατζ.

Η κομητεία Μίτσελ ιδρύθηκε το 1851. Πήρε το όνομά της από τον Τζον Μίτσελ, έναν Ιρλανδό πατριώτη.Το δικαστήριο της κομητείας ολοκληρώθηκε το 1858,  και είναι καταχωρισμένο στο Εθνικό Μητρώο Ιστορικών Τόπων. Έκτοτε το δικαστικό μέγαρο κατεδαφίστηκε.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,200 τ.χλμ, εκ των οποίων 1,199 τ.χλμ είναι στεριά και 1,0 τ.χλμ (0,09%) καλύπτονται από ύδατα (λίμνες, ποτάμια).
### Γειτονικές κομητείες

*Κομητεία Μάουερ, Μινεσότα (βόρεια)
*Κομητεία Χάουαρντ (ανατολικά)
*Κομητεία Φλόιντ (νότια)
*Κομητεία Σέρο Γκόρντο (νοτιοδυτικά)
*Κομητεία Ουόρθ (δυτικά)

## Παραπομπές


Κατηγορία:Κομητείες της Άιοβα
Κομητεία Μπέντον (Μισισίπι)

Η **Κομητεία Μπέντον** (αγγλικά: *Benton County*) είναι κομητεία που βρίσκεται στην πολιτεία του Μισισίπι των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 7.646 κάτοικοι.  Η έδρα της κομητείας του είναι το Άσλαντ . 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,060 τ.χλμ, εκ των οποίων 1,050 τ.χλμ είναι στεριά και 9,0 τ.χλμ (0,5%) καλύπτονται από ύδατα (λίμνες, ποτάμια).  Είναι η πέμπτη μικρότερη κομητεία ανά περιοχή στο Μισισιπή.
## Παραπομπές


Κατηγορία:Κομητείες του Μισισίπι
Κομητεία Μπέντον (Μινεσότα)

Η **Κομητεία Μπέντον** (αγγλικά: *Benton County*) είναι κομητεία που βρίσκεται στο ανατολικό κεντρικό τμήμα της πολιτείας της Μινεσότα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 41.379 κάτοικοι.  Έδρα της κομητείας του είναι το Φόλεϊ.  Ιδρύθηκε το 1849 και οργανώθηκε το 1850, η κομητεία είναι μια από τις παλαιότερες στη Μινεσότα.  Πήρε το όνομά της από τον Τόμας Χαρτ Μπέντον, γερουσιαστή των Ηνωμένων Πολιτειών από το Μιζούρι.     

Σύμφωνα με το Γραφείο Απογραφής των ΗΠΑ η κομητεία έχει συνολική έκταση 1,070 τ.χλμ , εκ των οποίων 1,060 τ.χλμ  είναι στεριά και 10 τ.χλμ (1,2%) καλύπτονται από ύδατα (λίμνες, ποτάμια).  Είναι η πέμπτη μικρότερη κομητεία στη Μινεσότα κατά χερσαία έκταση και η τέταρτη μικρότερη κατά συνολική έκταση.

## Παραπομπές


Κατηγορία:Κομητείες της Μινεσότα
Κομητεία Μπέντον (Μιζούρι)

Η **Κομητεία Μπέντον** (αγγλικά: *Benton County*) είναι κομητεία στην πολιτεία του Μιζούρι των Ηνωμένων Πολιτειών. Κατά την απογραφή του 2020, ο πληθυσμός ήταν 19.394 κάτοικοι.  Έδρα της κομητείας είναι η Βαρσοβία.  

Η κομητεία οργανώθηκε στις 3 Ιανουαρίου 1835 και ονομάστηκε από τον Αμερικανό Γερουσιαστή Τόμας Χαρτ Μπέντον του Μιζούρι.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,950 τ.χλμ, εκ των οποίων 1,820 τ.χλμ είναι στεριά και 130 τ.χλμ (6,4%) καλύπτονται από ύδατα (λίμνες, ποτάμια). 

### Παρακείμενες κομητείες
* Κομητεία Πέτις (βόρεια)
* Κομητεία Μόργκαν (βορειοανατολικά)
* Κομητεία Κάμντεν (νοτιοανατολικά)
* Κομητεία Χίκορι (νότια)
* Κομητεία Σαντ Κλερ (νοτιοδυτικά)
* Κομητεία Χένρι (δυτικά)

## Παραπομπές


Κατηγορία:Κομητείες του Μιζούρι
Κομητεία Μπέντον (Άιοβα)

Η **Κομητεία Μπέντον** (αγγλικά: *Benton County*) είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, ο πληθυσμός ήταν 25.575 κάτοικοι.  Η έδρα της κομητείας και η μεγαλύτερη πόλη της είναι το Βίντον. 

Η κομητεία δημιουργήθηκε στις 21 Δεκεμβρίου 1837 και πήρε το όνομά της από τον Τόμας Χαρτ Μπέντον, έναν Αμερικανό γερουσιαστή από το Μιζούρι.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,860 τ.χλμ, εκ των οποίων 1,850 τ.χλμ  είναι στεριά και 9,0 τ.χλμ (0,3%) καλύπτονται από ύδατα (λίμνες, ποτάμια). 
### Γειτονικές κομητείες

*Κομητεία Μπιουκάναν (βορειοανατολικά)
*Κομητεία Λιν (ανατολικά)
*Κομητεία Τζόνσον (νοτιοανατολικά)
*Κομητεία Άιοβα (νότια)
*Κομητεία Πάουεσικ (νοτιοδυτικά)
*Κομητεία Τάμα (δυτικά)
*Κομητεία Μπλακ Χοκ (βορειοδυτικά)
### Πόλεις
*Άτκινς
*Βαν Χορν
*Βίντον
*Γουόλφορντ
*Μπελ Πλέιν
*Μπλέιρσταουν
*Νιούχολ
*Ουρμπάνα
*Σέλσμπεργκ

## Παραπομπές


Κατηγορία:Κομητείες της Άιοβα
Κομητεία Μπέντον (Ιντιάνα)

Η **Κομητεία Μπέντον** (αγγλικά: *Benton County*) είναι κομητεία στην πολιτεία της Ιντιάνα των Ηνωμένων Πολιτειών κατά μήκος των συνόρων με το Ιλινόι. Κατά την απογραφή του 2020, ο πληθυσμός ήταν 8.719 κάτοικοι. Περιλαμβάνει έξι ενσωματωμένες πόλεις καθώς και αρκετούς μικρούς μη ενσωματωμένους οικισμούς. Χωρίζεται σε 11 δήμους που παρέχουν τοπικές υπηρεσίες.   Η έδρα της κομητείας είναι το Φάουλερ. 
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,052 τ.χλμ , εκ των οποίων 1,051 τ.χλμ είναι στεριά και 1,0 τ.χλμ (0,02%) καλύπτονται από ύδατα (λίμνες, ποτάμια).
### Γειτονικές κομητείες

* Κομητεία Τζάσπερ (βορειοανατολικά)
* Κομητεία Γουάιτ (ανατολικά)
* Κομητεία Τιπεκάνο (νοτιοανατολικά)
* Κομητεία Γουόρεν (νότια)
* Κομητεία Βερμίλιον, Ιλινόι (νοτιοδυτικά)
* Κομητεία Ιροκουά, Ιλινόι (δυτικά)
* Κομητεία Νιούτον (βορειοδυτικά)

## Παραπομπές


Κατηγορία:Κομητείες της Ιντιάνα
Κομητεία Μπέντον (Άρκανσο)

Η **Κομητεία Μπέντον** (αγγλικά: *Benton County*) είναι κομητεία που βρίσκεται στην πολιτεία του Άρκανσο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 284.333 κάτοικοι. Είναι μια περιοχή με πολιτισμό, οικονομία και ιστορία που έχουν μεταβεί από αγροτική σε προαστιακή από την ανάπτυξη της Walmart, η οποία έχει την έδρα της στην κομητεία Μπέντον. Δημιουργήθηκε ως η 35η κομητεία του Αρκάνσο στις 30 Σεπτεμβρίου 1836, και περιλαμβάνει δεκατρείς ενσωματωμένους δήμους, συμπεριλαμβανομένου του Bentonville, της έδρας της κομητείας, και του Rogers, της πολυπληθέστερης πόλης. Η κομητεία πήρε το όνομά της από τον Τόμας Χαρτ Μπέντον, Γερουσιαστή των ΗΠΑ από το Μιζούρι με επιρροή στην πολιτεία του Αρκάνσο.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,290 τ.χλμ, εκ των οποίων 2,190 τ.χλμ  είναι στεριά και 99 τ.χλμ (4,1%) καλύπτονται από ύδατα (λίμνες, ποτάμια).   
## Παραπομπές


Κατηγορία:Κομητείες του Άρκανσο
Αντιτοξίνες

thumb|252x252px|Φιαλίδιο του έτους 1895 με διφθεριτική αντιτοξίνη
**Αντιτοξίνη** στη βιοχημεία ονομάζεται κάθε αντίσωμα που έχει την ικανότητα να εξουδετερώνει τη δράση μιας συγκεκριμένης τοξίνης. Συνεπώς οι αντιτοξίνες είναι όλες πρωτεΐνες μεγάλου μοριακού βάρους και παράγονται από ορισμένα ζώα, φυτά και βακτήρια ως απόκριση στην έκθεση των οργανισμών αυτών σε κάποια τοξίνη. Η μέγιστη αποτελεσματικότητά τους παρουσιάζεται στην εξουδετέρωση τοξινών, αλλά οι αντιτοξίνες μπορούν επίσης να σκοτώσουν βακτήρια και άλλους μικροοργανισμούς. Ο άνθρωπος μπορεί να εξαγάγει την αντιτοξίνη από τον «μητρικό» οργανισμό της και να την ενέσει σε άλλο οργανισμό, ανθρώπου, ζώου ή και φυτού, προκειμένου να θεραπεύσει μια λοίμωξη. Η διαδικασία αυτή γίνεται στην περίπτωση ενός ζώου με αιμοληψία και η λαμβανόμενη ουσία καθαρίζεται και μετά ενίεται σε άνθρωπο ή άλλο ζώο, στους οργανισμούς των οποίων επιφέρει προσωρινή παθητική ανοσία. Συχνά είναι καλύτερο να χρησιμοποιείται αντιτοξίνη που παράχθηκε από το ίδιο είδος οργανισμού (π.χ. ανθρώπινη αντιτοξίνη σε ανθρώπους).

Τα περισσότερα παρασκευάσματα αντιτοξίνης παράγονται από δότες με υψηλούς *τίτλους* αντισωμάτων κατά της τοξίνης («υπεράνοσες σφαιρίνες»).

## Ιστορία
Οι πρώτες αντιτοξίνες που απομονώθηκαν ήταν εκείνες εναντίον των τοξινών της διφθερίτιδας και του τετάνου, το 1890 και μετά, από τον Έμιλ φον Μπέρινγκ και τους συνεργάτες του, ανάμεσα στους οποίους συγκαταλεγόταν και ο Ιάπωνας Κιτασάτο. Η χρήση της αντιτοξίνης της διφθερίτιδας για τη θεραπεία της διφθερίτιδας θεωρήθηκε από το ιστορικό ιατρικό περιοδικό *[[The Lancet]]* ως «η σημαντικότερη πρόοδος όλου του [19ου] αιώνα στην ιατρική αντιμετώπιση μιας οξείας μολυσματικής νόσου».

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σσ. 120-122

Κατηγορία:Ανοσολογία
Κατηγορία:Ανοσοποιητικό σύστημα
Αντιφωνάριον

[thumb|275x275px|Τυπωμένο αντιφωνάριον (περ. 1700) ανοιγμένο στον [Εσπερινός|Εσπερινό της Κυριακής του Πάσχα (στο Μουσείο των Νοσοκομείων των Παρισίων)]]
Το **αντιφωνάριον** (λατ. *Antiphonarium* ή *antiphonale* ή *Liber antiphonarius*) είναι ένα από τα εκκλησιαστικά βιβλία προς χρήση από τους ψάλτες στις ακολουθίες της Ρωμαιοκαθολικής Εκκλησίας. Αρχικώς, όπως υποδηλώνει η ονομασία του, περιείχε κυρίως τα αντίφωνα που ψάλλονται «εμμελώς» σε διάφορα μέρη των ακολουθιών. Αργότερα όμως επεκράτησε να περιέχει και τα εκκλησιαστικά άσματα, όπως ύμνους. Τα παλαιότερα σωζόμενα τέτοια χειρόγραφα βιβλία (κώδικες) ανάγονται στον 8ο αιώνα και δεν φέρουν μουσικά σημεία, από τον 10ο όμως αιώνα και μετά συναντούμε αντιφωνάρια με μουσικά σημεία, όπως είναι ο κώδικας Sangall 339.

Τα Μεσαιωνικά αντιφωνάρια παρουσίαζαν μικροδιαφορές ανάλογα με τη λειτουργική παράδοση της κάθε περιφέρειας. Το 1570, μετά τη Σύνοδο του Τριδέντου, το αντιφωνάριον του Ρωμαϊκού Τελετουργικού ανακηρύχθηκε παγκόσμιο. Το *Antiphonale Romanum* περιλαμβάνει τις ωδές για την Ακολουθία των Ωρών, τον Εσπερινό και το Μέγα Απόδειπνον για κάθε ημέρα του εκκλησιαστικού έτους. Υπάρχει και το *Vesperale Romanum*, ένα τμήμα του αντιφωναρίου που περιέχει τα άσματα μόνο του Εσπερινού. Το *Antiphonale Romanum* αναθεωρήθηκε σημαντικά το 1910-1911 κατά τη διάρκεια της μεταρρυθμίσεως του ρωμαϊκού τυπικού από τον Πάπα Πίο Ι΄, που αποκατέστησε μεταξύ άλλων την αυθεντική μουσική του Γρηγοριανού μέλους. Η έκδοση του 1971 για την Ακολουθία των Ωρών, αποτελείται από δύο τόμους, τον έναν επιγραφόμενο *Antiphonale Romanum II* και τον άλλο *Liber Hymnarius*.

Στη σημερινή χρήση του όρου, το *αντιφωνάριον* αναφέρεται στενότερα στα βιβλία που περιέχουν τις Γρηγοριανές ωδές και ύμνους για τις παραπάνω ακολουθίες, αλλά όχι για τη Θεία Λειτουργία, ούτε καν τα αντίφωνα της Θείας Λειτουργίας. Οι ύμνοι και τα άσματα της Λειτουργίας περιέχονται στο βιβλίο που ονομάζεται *[[Graduale]]* (ή σπανιότερα *Αntiphonarium Missarum*).

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 129

Κατηγορία:Καθολική μουσική
Κατηγορία:Θρησκευτικά βιβλία
Ακετανιλίδιο

Το *ακετανιλίδιο*' είναι άοσμη στερεή οργανική χημική ένωση. Είναι γνωστή και ως **''N''-φαινυλακεταμίδιο**, **αντικετανιλίδιο**, ενώ ως ένα από τα παλαιότερα αντιπυρετικά φάρμακα (από το 1886) έφερε κατά καιρούς τις ονομασίες **αντιπυρετίνη**, και **αντιφεβρίνη** (*Antifebrin*, εμπορική ονομασία).

## Παραπομπές


## Πηγές
* Το λήμμα «αντιπυρετίνη» στη *Νέα Ελληνική Εγκυκλοπαίδεια* «Χάρη Πάτση», τόμος 6

Κατηγορία:Ακεταμίδια
Κατηγορία:Αντιπυρετικά
Φες-λ'Εγκλίζ

Το **Φες-λ'Εγκλίζ** (, ) είναι γαλλική κοινότητα στο νομό του Εδάφους του Μπελφόρ, στη διοικητική περιοχή της Βουργουνδίας-Φρανς-Κοντέ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες του Εδάφους του Μπελφόρ
Γαλλοπροβηγκιανή γλώσσα

Η **γαλλοπροβηγκιανή γλώσσα** (ή **αρπιτανική γλώσσα**· γαλλικά: *francoprovençal*, ενδώνυμο: *arpitan*) είναι ρομανική γλώσσα (της γαλατορομανικής υποομάδας), διαδεδομένη στην νοτιοανατολική Γαλλία (κατά μήκος του Ροδανού ποταμού και στην περιοχή της Σαβοΐας), στην Ελβετική Ρομανδία και στη βορειοδυτική Ιταλία, κυρίως στην περιοχή της κοιλάδας της Αόστης. Βρίσκεται στα πρόθυρα της εξαφάνισης λόγω της μετάβασης των ομιλητών στα καθιερωμένα γαλλικά το δεύτερο μισό του 20ου αιώνα. Δεν έχει επίσημη υπόσταση.

Η εγγενής περιοχή εξαπλώσεώς της είναι γνωστή ως Αρπιτανία, με την Λυών ως την ιστορικώς κύρια πόλη της.

## Παραπομπές


## Εξωτερικοί σύνδεσμοι
* 


Κατηγορία:Γλώσσες της Γαλλίας
Κατηγορία:Γλώσσες της Ελβετίας
Κατηγορία:Γλώσσες της Ιταλίας
Κατηγορία:Συνθετικές γλώσσες
Μιτροφάν Γκρέκοφ

Ο **Μιτροφάν Μπορίσοβιτς Γκρέκοφ** (ρωσικά: *Митрофан Борисович Греков*, Σαρπάεφκα, Ρωσική Αυτοκρατορία, 3 Ιουνίου 1882 - Σεβαστούπολη, Σοβιετική Ένωση, 27 Νοεμβρίου 1934) ήταν Σοβιετικός ζωγράφος πολεμικών σκηνών που άκμασε κατά το α΄ μισό του 20ού αιώνα.

## Βιογραφία
Ο Γκρέκοφ γεννήθηκε το 1882 στον οικισμό Σαρπάεφκα της Ρωσικής Αυτοκρατορίας (εντός των ορίων του σημερινού όμπλαστ του Ροστόφ στη Ρωσία). Ήταν κοζακικής καταγωγής και μέχρι το 1911 έφερε το ονοματεπώνυμο **Μιτροφάν Πάβλοβιτς Μαρτυσένκο**. Το 1898 εισήλθε στο Ινστιτούτο Τεχνών της Οδησσού όπου είχε ως καθηγητές τους Κυριάκο Κωνστάντη και Γ. Λατισέφσκι. Κατόπιν συνέχισε τις σπουδές του στην Ακαδημία Καλών Τεχνών της Αγίας Πετρούπολης υπό τους Φραντς Ρούμπο, Ιλιά Ρέπιν και Πάβελ Κριστιάκοφ, ολοκληρώνοντας τη φοίτησή του το 1911. Ενδιάμεσα, είχε ξεκινήσει από το 1906 την εκθεσιακή του δραστηριότητα.

Κατά τη διάρκεια του Α΄ Παγκοσμίου Πολέμου υπηρέτησε στις ρωσικές ένοπλες δυνάμεις και αργότερα, την περίοδο του Ρωσικού Εμφυλίου, προσχώρησε το 1920 στον Κόκκινο Στρατό. Μετά την επικράτηση των μπολσεβίκων, διετέλεσε από το 1925 μέλος του «Συνδέσμου Καλλιτεχνών της Επαναστατικής Ρωσίας» και το 1931 εγκαταστάθηκε μόνιμα στη Μόσχα. Απεβίωσε το 1934 στη Σεβαστούπολη της Κριμαίας.

## Αποτίμηση
Το συνολικό έργο του Γκρέκοφ περιλαμβάνει περίπου 300 πίνακες ζωγραφικής, καθώς και σκίτσα, αφίσες, σκηνικά θεατρικών παραστάσεων κλπ. Θεωρείται θεμελιωτής της σοβιετικής πολεμικής ζωγραφικής και των μεγάλων πανοραμικών συνθέσεων, ενώ απέκτησε φήμη και αναγνωρισιμότητα μέσω μιας σειράς πινάκων που εξυμνούσαν τον Κόκκινο Στρατό της περιόδου του Εμφυλίου. Αργότερα φιλοτέχνησε και έργα που συνδέονταν με την προσωπολατρία προς τον ηγέτη της ΕΣΣΔ, Ιωσήφ Στάλιν. Υποστηρίζεται πως το έργο του είναι επηρεασμένο από εκείνο του - δασκάλου - του, Ι. Ρέπιν. Το 1935, έναν χρόνο μετά τον θάνατό του, το σοβιετικό κράτος τίμησε τον Γκρέκοφ δίνοντας το όνομά του στο νεοϊδρυθέν Στούντιο Πολεμικών Καλλιτεχνών της Μόσχας.

Γνωστά έργα του Γκρέκοφ είναι τα *Προς το απόσπασμα Μπουντιόνι* (1923), *Διάλυση των υπολοίπων της στρατιάς του στρατηγού Κρζιζανόφσκι* (1924), *Τατσάνκε* (1925) και *Οι σαλπιγκτές της 1ης Στρατιάς Ιππικού* (1934).

## Παραπομπές


## Βιβλιογραφία
*David A. Law, *Russian Civilization*, Ardent Media, New York 1975.
*Dmitrii Vladimirovich Sarabianov, E. Yu. Korotkevich, E. A. Uspenskaia, John E. Bowlt (επιμ.), *Russian and Soviet Painting. An Exhibition from the Museums of the USSR Presented at The Metropolitan Museum of Art, New York, and The Fine Arts Museums of San Francisco*, The Metropolitan Museum of Art, 1977.
**Μεγάλη Σοβιετική Εγκυκλοπαίδεια,* Εκδοτική Εταιρεία Ακάδημος, Αθήνα, Μάιος 1979, τόμος 8ος.

## Εξωτερικοί σύνδεσμοι

* «Греков Митрофан Борисович». *hrono.ru* (στα Ρωσικά). ХРОНОС. ВСЕМИРНАЯ ИСТОРИЯ В ИНТЕРНЕТЕ. Ανακτήθηκε στις 26 Απριλίου 2024.

Κατηγορία:Ρώσοι ζωγράφοι
Κατηγορία:Σοβιετικοί καλλιτέχνες
Κατηγορία:Κοζάκοι
Κατηγορία:Ρώσοι κομμουνιστές
Αντίχειρας

thumb|right|225px|Ανθρώπινος αντίχειρας του αριστερού χεριού
Ο **αντίχειρας** είναι το πρώτο και το παχύτερο από τα δάκτυλα του ανθρώπινου χεριού και του χεριού των πρωτευόντων, δίπλα στον δείκτη. Σε κάποιες χώρες και πολιτισμούς δεν θεωρείται «δάκτυλο», επειδή διαφέρει σε λίγα, αλλά σημαντικά χαρακτηριστικά από τα άλλα τέσσερα δάκτυλα. Στην όψη του χεριού στην οποία φαίνεται η παλάμη, ο αντίχειρας εξέχει έξω και επάνω από τα άλλα δάκτυλα.

Ο αντίχειρας έχει τα ακόλουθα κοινά (ίδια) χαρακτηριστικά με τα άλλα τέσσερα δάκτυλα του χεριού:

* Τα οστά του έχουν την ίδια δομή (φάλαγγες) και διαθέτουν αρθρώσεις που επιτρέπουν την κάμψη του προς την παλάμη του χεριού.
* Η ραχιαία πλευρά του φέρει όνυχα (νύχι), ενώ η παλαμιαία πλευρά είναι γυμνή από τρίχες και το δέρμα της σχηματίζει αύλακες που δίνουν δακτυλικά αποτυπώματα.

Ωστόσο ο αντίχειρας διαφέρει από οποιοδήποτε από τα τέσσερα άλλα δάκτυλα ως προς τα εξής χαρακτηριστικά:

* Είναι *αντιτακτός* (στραμμένος αντίθετα από τα άλλα δάκτυλα), όπως και στους πιθήκους.
* Έχει δύο φάλαγγες αντί για τρεις. Πάντως έχει υποστηριχθεί σε μορφομετρική μελέτη του 2022 ότι στην πραγματικότητα έχει τρεις φάλαγγες, αλλά δεν έχει μετακαρπιαίο οστό, δηλαδή το οστό που το συνδέει με τον καρπό είναι στην πραγματικότητα η μεταλλαγμένη φάλαγγα.
* Το πλάτος του είναι μεγαλύτερο στην ακραία ή ονυχοφόρο φάλαγγα από όσο στην πρώτη φάλαγγα.
* Είναι ενωμένο με ευκίνητο οστό μετά τον καρπό, το οποίο ευθύνεται για το μεγαλύτερο μέρος της αντιτακτότητας.
* Κάμπτεται οριζοντίως, δηλαδή κινούμενο σχεδόν παράλληλα με το επίπεδο της παλάμης, ενώ τα άλλα δάκτυλα κάμπτονται καθέτως προς το επίπεδο της παλάμης.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 129

Αντιχειρας
Αντίχρηση

Στο Αστικό δίκαιο **αντίχρηση** ονομάζεται η συμφωνία ανάμεσα σε έναν δανειστή και σε κάποιον που ενεχυρίασε ένα πράγμα (δηλαδή περιουσιακό στοιχείο) στον δανειστή έναντι του δανείου που έλαβε από εκείνον. Η σύμβαση αντιχρήσεως κατοχυρώνει το δικαίωμα ενεχυρούχου δανειστή να κρατά για εξόφληση των τόκων του δανείου τους καρπούς που αποδίδει από τη φύση του το ενέχυρο. Εφόσον δεν υπάρχει τέτοια συμφωνία, ο δανειστής δεν μπορεί να χρησιμοποιήσει το ενεχυριασμένο πράγμα που έχει στα χέρια του. Ο σημερινός Αστικός κώδικας της Ελλάδας και αρκετών άλλων σύγχρονων κρατών αναγνωρίζει μόνο αυτόν τον θεσμό, της **ρητής αντιχρήσεως**. Στο Ρωμαϊκό Δίκαιο όμως επιτρεπόταν και η **σιωπηρή αντίχρηση**, δηλαδή ο δανειστής μπορούσε να παίρνει τους καρπούς του ενεχυριασμένου πράγματος αντί για τόκους και αν ακόμη δεν είχε συμφωνηθεί κάτι τέτοιο. Σήμερα μόνο όταν το πράγμα είναι από τη φύση του «καρποφόρο», όπως για παράδειγμα μία αγελάδα που παράγει γάλα, και σε περίπτωση που δεν έχει συμφωνηθεί τίποτα, τότε ο δανειστής θεωρείται ότι έχει αυτό το δικαίωμα. Ο δικαιολογητικός λόγος για τη διάταξη αυτή είναι ότι συμφέρει οικονομικώς να ωφελείται μεν ο δανειστής τους καρπούς του πράγματος, αλλά να τους καταλογίζει στο χρέος.

## Δείτε επίσης
* Ενέχυρο
* Υποθήκη

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6

Αντιχρηση
Αντιχρονισμός

Στην ορολογία της μουσικής **αντιχρονισμός** ονομάζεται ο μουσικός ρυθμός που απέχει από τη φυσική διαίρεση του μέτρου ως προς το εξής: ο μουσικός φθόγγος (νότα) βρίσκεται στο ασθενές σημείο του μέτρου ή στο ασθενέστερο σημείο ενός χρόνου, αντί να βρίσκεται στο ισχυρότερο. Ο αντιχρονισμός μοιάζει με τη συγκοπή, με τη σημαντική διαφορά ότι, ενώ η συγκοπή παρατείνει τον φθόγγο από το ασθενές σημείο του μέτρου στο ισχυρό, στον αντιχρονισμό στη θέση του φθόγγου υπάρχει παύση στο ισχυρό σημείο του μέτρου.

Ο αντιχρονισμός είναι ο επικρατέστερος ρυθμός στη μουσική τζαζ και έχει επηρεάσει πολύ τη σύγχρονη μουσική γενικότερα.

## Πηγές
* Ιωάννα Αναγνώστου: το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6

Αντιχρονισμος
Βίκτορ Άντλερ

Ο **Βίκτορ Άντλερ** (γερμ. *Victor Adler*, 24 Ιουνίου 1852 – 11 Νοεμβρίου 1918) ήταν Αυστριακός πολιτικός, ηγετική μορφή του εργατικού κινήματος και ο ιδρυτής του Σοσιαλδημοκρατικού Κόμματος της Αυστρίας, που υπάρχει και σήμερα.

Ο Άντλερ γεννήθηκε στην Πράγα και ήταν γιος ενός Εβραίου εμπόρου που προερχόταν από το Λίπνικ της Μοραβίας. Η οικογένεια μετεγκαταστάθηκε στο Λέοπολντσταντ της Βιέννης όταν ο Βίκτορ ήταν τριών ετών. Μορφώθηκε στο ονομαστό Ρωμαιοκαθολικό Γυμνάσιο του Σότενστιφτ και μετά σπούδασε χημεία και ιατρική στο Πανεπιστήμιο της Βιέννης. Μετά την αποφοίτησή του το 1881, εργάσθηκε στο Τμήμα Ψυχιατρικής του Γενικού Νοσοκομείου της Βιέννης ως βοηθός του Τέοντορ Μάυνερτ.

Είχε ήδη νυμφευθεί το 1878 την Έμα Μπράουν και ο γιος τους Φρήντριχ γεννήθηκε το επόμενο έτος. Από το 1882 έως το 1889 το ζεύγος κατοικούσε στην οδό Berggasse 19, στην ίδια διεύθυνση με το γραφείο του Σίγκμουντ Φρόυντ (το σημερινό Μουσείο Σίγκμουντ Φρόυντ).

Ο Βίκτορ Άντλερ πέθανε στη Βιέννη σε ηλικία 66 ετών.

## Παραπομπές


## Πηγές
* Το λήμμα «Άντλερ Βίκτωρ» στη *Νέα Ελληνική Εγκυκλοπαίδεια* «Χάρη Πάτση», τόμος 6
* Το λήμμα «Victor Adler» στην *[[Encyclopædia Britannica]]*
* Ο Victor Adler στο *[[Marxists.org]]*
* Tucker, Spencer C. και Roberts, Priscilla Mary: *Encyclopedia of World War I*, εκδ. ABC-Clio, Santa Barbara 2005, τόμος 1, σελ.&nbsp;8, ISBN 1-85109-420-2
* Jakub Bene: το λήμμα «Adler, Victor» στο «1914-1918-online»: *International Encyclopedia of the First World War*

Κατηγορία:Αυστριακοί πολιτικοί
Νήσος Ζουανβίλ

Η **Νήσος Τζόινβιλ** (αγγλ. *Joinville Island*) είναι το μεγαλύτερο νησί της ομώνυμης συστάδας νησιών, στην Ανταρκτική, από την ηπειρωτική ακτή της οποίας η συστάδα Τζόινβιλ χωρίζεται από το Στενό της Ανταρκτικής.

## Παραπομπές


Τζοινβιλ
Επικεφαλής Αντιμετώπισης Αστικής Υπερθέμανσης

Ο **επικεφαλής αντιμετώπισης αστικής υπερθέμανσης** () είναι δημοτικός υπάλληλος ο οποίος επικεντρώνεται στην καταπολέμηση των κινδύνων του καύσωνα και στη μείωση των επιπτώσεων των αστικών θερμονησίδων.

Οι περισσότεροι επικεφαλής αντιμετώπισης αστικής υπερθέμανσης προσλαμβάνονται από δήμους, νομούς, περιφέρειες και άλλες μορφές τοπικής αυτοδιοίκησης. Η θέση αυτή πρωτοεμφανίστηκε στις αρχές του 2020, με αρκετές πόλεις σε ζεστά κλίματα να υιοθετούν αυτή τη θέση στην προσπάθειά τους να μετριάσουν τις αυξανόμενες επιπτώσεις της υπερθέμανσης των αστικών περιοχών αυξάνοντας την σκιά, παρέχοντας κέντρα ψύξης, δεντροφύτευση και συντονισμό της προσπάθειας κατά της υπερθέρμανσης. Οι πρώτες θέσεις με αυτό τον χαρακτηρισμό ξεκίνησαν στο Λος Άντζελες, την κομητεία Μαϊάμι-Ντάιντ, την Μελβούρνη, την Αθήνα και το Φρίταουν. Η πρωτοβουλία για τη δημιουργία των θέσεων αυτών διοργανώθηκε από το Κέντρο Ανθεκτικότητας του Ιδρύματος Adrienne Arsht-Rockefeller του Ατλαντικού Συμβουλίου.

Η Ελένη Μυριβήλη είναι η σημερινή παγκόσμιος επικεφαλής αντιμετώπισης αστικής υπερθέμανσης του Προγράμματος Ανθρωπίνων Οικισμών του ΟΗΕ, η πρώτη επικεφαλής αντιμετώπισης Αστικής Υπερθέρμανσης στον Δήμο Αθηναίων και η πρώτη που κατέλαβε τέτοια θέση σε ευρωπαϊκή πόλη.

## Παραπομπές


## Περαιτέρω ανάγνωση
* 

Κατηγορία:Δημοτική διοίκηση
Κατηγορία:Κυβερνητικές ιδιότητες
Κατηγορία:Υπερθέρμανση του πλανήτη
Αμπεναί

Το **Αμπεναί** () είναι γαλλική κοινότητα στο νομό της Ερ, στη διοικητική περιοχή της Νορμανδίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ερ
Διπλό Πένι Μπλου

Tο **Μπλε των δύο πενών** ή **2d (μπλε)** ήταν το δεύτερο γραμματόσημο του κόσμου, που τυπώθηκε στο Ηνωμένο Βασίλειο της Μ. Βρετανίας και Ιρλανδίας και εκδόθηκε μετά από τη Μαύρη πένα.

Η αρχική εκτύπωση πραγματοποιήθηκε από την 1η Μαΐου 1840, και σε όλες τις 6.460.000 εκτυπώσεις τυπώθηκε από δύο πλάκες μέχρι τις 29 Αυγούστου.  Επίσημα τα γραμματόσημα ήταν έγκυρα για ταχυδρόμηση από τις 6 Μαΐου. Αγοράστηκε για πρώτη φορά από το κοινό στο γραφείο Τελών του Λονδίνου στις 6 Μαΐου 1840. Εκτός από την ονομαστική του αξία, το σχέδιο είναι ακριβώς το ίδιο με το 1d (μαύρο) και τυπώθηκε από την ίδια μήτρα. 

Αρχικά, είχε σκοπό να εκδοθεί το 2d (μπλε) ταυτόχρονα με το 1d (μαύρο). Η πρώτη ταχυδρομική σφραγίδα που παρατηρήθηκε σε ένα από αυτά είναι η 6η Μαΐου 1840. Οι πρώτες εκδόσεις αυτής της αξίας (που προορίζονται για γράμματα διπλού κόστους, π.χ. για το εξωτερικό) εκτυπώθηκαν από τις πλάκες Ι και ΙΙ. Οι πλάκες εκτύπωσης καταστράφηκαν το 1843.Αντίτυπα του γραμματοσήμου είναι τώρα πολύ πιο σπάνια και πιο ακριβά από τη Μαύρη πένα. 

Αργότερα, όταν αναθεωρήθηκαν τα χρώματα των γραμματοσήμων, τα μελάνια που επιλέχθηκαν ήταν κόκκινο-καφέ για την αξία της 1 πένας και ένα νέο μπλε μελάνι για την αξία των δύο πενών. Επειδή τα εκτυπωμένα γραμματόσημα με το νέο μελάνι έμοιαζαν με το αρχική έκδοση, αποφασίστηκε να προστεθεί μια οριζόντια γραμμή στην κορυφή και το κάτω μέρος της επιγραφής, ώστε να μπορούν εύκολα να αναγνωριστούν οι νεότερες εκτυπώσεις. Η εκτύπωση των αναθεωρημένων γραμματοσήμων ξεκίνησε στις 27 Φεβρουαρίου 1841 και τέθηκε σε πώληση τον Μάρτιο.  Αυτά αναφέρονται ως η έκδοση των λευκών γραμμών, όπως φαίνεται στα δεξιά. Είναι πιο κοινές από τις αρχικές εκτυπώσεις του 1840.

Υπάρχουν αρκετές διαφορές στα γραμματόσημα μετά το 1841, λόγω των διακυμάνσεων του υδατοσήμου, της διάτρησης για την οδόντωση, του χαρτιού και των ποικίλων τύπων. Σε όλες τις σειρές 1840-80 αυτού του σχεδιασμού χρησιμοποιήθηκαν 15 πλάκες.

Η Μαύρη πένα επέτρεπε ένα γράμμα, που ζύγιζε ως μισή ουγγιά να αποσταλεί οπουδήποτε εντός της Βρετανίας ή της Ιρλανδίας. Το όριο βάρους για το Μπλέ των 2d ήταν μια ουγγιά.

## Βλέπε επίσης
* Πένι Μπλακ
* Πένι Μπλου
* Πένι Ρεντ
* V R αρχικά
* Κατάλογος των Βρετανικών γραμματοσήμων

## Αναφορές

## Εξωτερικές συνδέσεις
* Εικόνες του μπλε του 2 πένις από τη συλλογή Phillips στο British Postal History Museum 

Κατηγορία:Φιλοτελισμός
Μιχαέλα Μλεΐνκοβα

Η **Μιχαέλα Μλεΐνκοβα** (τσεχικά: Michaela Mlejnková, 26 Ιουλίου 1996, Γιλεμνίτσε) είναι Τσέχα διεθνής αθλήτρια πετοσφαίρισης, η οποία αγωνίζεται στη θέση της ακραίας.

## Διεθνείς τίτλοι - Διακρίσεις
**[[Ευρωπαϊκή Λίγκα πετοσφαίρισης γυναικών|Ευρωπαϊκή Λίγκα]]**
*  2019
*  2022
*  2018

## Συλλογικοί τίτλοι - Διακρίσεις
### Εθνικά Πρωταθλήματα
**1 Πρωτάθλημα Γαλλίας **
* 2021-22 (Βολερό Λε Κανέ)

**[[Πρωτάθλημα πετοσφαίρισης Τσεχίας γυναικών|Πρωτάθλημα Τσεχίας]]
***2η θέση**: 2011-12, 2012-13, 2013-14, 2014-15 (Όλυμπ Πράγας)

**Πρωτάθλημα Γερμανίας**
***2η θέση**: 2015-16, 2016-17, 2017-18, 2020-21 (Αλιάντς Στουτγάρδης)

**Πρωτάθλημα Πολωνίας**
***2η θέση**: 2019-20 (Ντιβέλοπρ Ζέσουφ)
***3η θέση**: 2018-19 (Ντιβέλοπρ Ζέσουφ)

**Πρωτάθλημα Ελλάδας
* **2η Θέση**: 2023-24 (Ολυμπιακός Πειραιώς)

### Εθνικά Κύπελλα
**1 Κύπελλο Γερμανίας**
* 2017 (Αλιάντς Στουτγάρδης)

**1 Κύπελλο Γαλλίας**
* 2022  (Βολερό Λε Κανέ)

**1 [[Κύπελλο Ελλάδας πετοσφαίρισης γυναικών|Κύπελλο Ελλάδας]]
* [[Κύπελλο Ελλάδας πετοσφαίρισης γυναικών 2023-2024|2024]] ([[Ολυμπιακός Σ.Φ.Π. (πετοσφαίριση γυναικών)|Ολυμπιακός Πειραιώς]])

**1 Σούπερ Καπ Γερμανίας'''
* 2016 (Αλιάντς Στουτγάρδης)

## Ατομικές διακρίσεις
Κύπελλο Ελλάδας 2024 - Φάιναλ-4 (Λουτράκι): Πολυτιμότερη παίκτρια (MVP) 

## Παραπομπές


## Εξωτερικοί σύνδεσμοι - Πηγές
* Μιχαέλα Μλεΐνκοβα: Παρουσίαση - Ατομικά στοιχεία - Ομάδες - Διακρίσεις women.volleybox.net
* Μιχαέλα Μλεΐνκοβα (Εθνική Τσεχίας): Παρουσίαση - Ατομικά στοιχεία volleyballworld.com 
* Μιχαέλα Μλεΐνκοβα: Ευρωπαϊκή παρουσία www-old.cev.eu
* Μιχαέλα Μλεΐνκοβα: Παρουσίαση - Ατομικά στοιχεία www.cev.eu

Κατηγορία:Τσέχοι πετοσφαιριστές
Κατηγορία:Πετοσφαιρίστριες ΟΣΦΠ